Usman Sarki dan Malam Saidu MP, CFR (An haife shi a shekara ta alib 1920 - Ya rasu a shekara ta alib 1984) shi ne Ministan Cikin Gida na tarayya daga shekara ta alib 1959 zuwa shekara ta alib 1962 bayan ya gaji J. M. Johnson kuma ya yi aiki a matsayin Etsu Nupe na 10 daga shekara ta alib 1962 zuwa shekara ta alib 1969 bayan ya gaji Etsu Nupe Muhammadu Ndayako na 9. Dan uwan sa ne ya gaje shi a matsayin Etsu Nupe Musa Bello na 11. An haife shi a gidan ma’asaba na masarautar Bida, mahaifinsa Sa'idu Sarki shine Etsu Nupe na 8. Ya fara karatun sa na farko a sanannen makarantar Middle ta Bida daga shekarar 1933 zuwa shekara ta 1943 sannan kuma sai Kwalejin Kaduna a shekarar 1944. A 1954 ya karanci ilimin cigaban tattalin arziki da kuma karin ilimin halin kirki a Jami'ar Ibadan. Ya fara aikinsa a matsayin injiniya da kuma mai kulawa a karamar hukumar Bida kafin ya zama wakilin tarayya a shekarar 1955 a karkashin kungiyar NPC kuma shi ne sakataren ayyuka da binciken da ya kasance wakilin Tarayya.